Държавен вестник, бр. 9, 2021 г., стр. 33

БРОЙ  9	
Д Ъ Р Ж А В Е Н  В Е С Т Н И К 	
СТР.  33  
НАРЕДБА № Н-2 
от 27 януари 2021 г.
за определяне на реда за ползване и заплаща­
не на медицинските дейности в болниците за 
продължително лечение и рехабилитация в 
структурата на Военномедицинската академия
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се уреждат условията 
и редът за ползване и заплащане на меди-
цински дейности – лечение, рехабилитация, 
профилактика и възстановяване, извършва-
ни в болниците за продължително лечение 
и рехабилитация (БПЛР) в структурата на 
Военномедицинската академия, посочени в 
приложение № 1.
Чл. 2. В БПЛР се приемат лица, нуждаещи 
се от продължително лечение, рехабилитация 
и/или възстановяване чрез лекарствена и фи-
зикална терапия, моторна и психична рехаби-
литация, балнео-, климато- и таласолечение.
Чл. 3. Престоят в БПЛР и заплащането на 
дейностите се определят от осигурителния 
статус на постъпващите за лечение, както и 
от правата на лицата, определени в чл. 142, 
ал. 2, т. 1, буква „в“, чл. 202а, ал. 1, чл. 226г, 
ал. 1 и 2, чл. 226ж, ал. 1 и 2, чл. 226и, ал. 1, 
чл. 226л, чл. 298а от Закона за отбраната и 
въоръжените сили на Република България, 
чл. 48, т. 2 от Закона за резерва на въоръ-
жените сили на Република България, чл. 30, 
ал. 1 във връзка с чл. 32, ал. 2 от Закона за 
изпълнение на Kонвенцията по касетъчните 
боеприпаси и Kонвенцията за забраната на 
използването, складирането, производството 
и трансфера на противопехотни мини и за 
тяхното унищожаване, или съгласно споразу-
мения, сключени от министъра на отбраната 
или от оправомощено от него лице. 
Г л а в а  в т о р а
КАТЕГОРИИ ЛИЦА И СРОК НА ЛЕЧЕНИЕ, 
РЕХАБИЛИТАЦИЯ И ПРОФИЛАКТИКА
Чл. 4. В БПЛР могат да постъпват за ле-
чение, рехабилитация, профилактика и въз-
становяване следните категории лица:
1. ползващи правата по чл. 142, ал. 2, т. 1, 
буква „в“, чл. 202а, ал. 1, чл. 226г, ал. 1 и 2, 
чл. 226ж, ал. 1 и 2, чл. 226и, ал. 1, чл. 226л, 
чл. 298а от Закона за отбраната и въоръже-
ните сили на Република България в случаите, 
когато не ползват правата по т. 2 и 3: 
а) военнослужещите, завърнали се от меж-
дународни операции и мисии, и членовете на 
техните семейства;
б) военнослужещите в Министерството на 
отбраната, структурите на пряко подчинение 
на министъра на отбраната и Българската 
армия, които не ползват правата по буква „а“, 
и членовете на техните семейства;
в) български граждани – военнослужещи в 
състава на многонационални формирования 
или които заемат длъжности в задгранично 
представителство на Република България, 
в международни организации или в други 
международни инициативи на територията на 
страната и извън нея, и членовете на техните 
семейства; 
г) цивилните служители в Министерството 
на отбраната, структурите на пряко подчине-
ние на министъра на отбраната и Българската 
армия и членовете на техните семейства;
д) курсантите във висшите военни училища 
за срока на обучение – само за непосредствено 
следболнично (реконвалесцентно) лечение;
е) резервистите за времето на разположение 
за активна служба; 
ж) пенсионираните военнослужещи и чле-
новете на техните семейства; 
з) ветераните от войните и членовете на 
техните семейства; 
и) военноинвалидите и военнопострадалите 
и членовете на техните семейства;
й) децата на загинали при или по повод 
изпълнение на службата военнослужещи и 
преживелият техен родител;
к) преживелият съпруг (съпруга), децата 
и родителите на загинал при или по повод 
изпълнение на службата военнослужещ;
л) българските граждани, участвали в 
мисии и операции на въоръжените сили на 
Република България извън територията на 
страната; 
м) жертвите на касетъчни боеприпаси и 
противопехотни мини по чл. 30, ал. 1 във 
връзка с чл. 32, ал. 2 от Закона за изпълнение 
на Kонвенцията по касетъчните боеприпаси 
и Kонвенцията за забраната на използването, 
складирането, производството и трансфера 
на противопехотни мини и за тяхното уни-
щожаване;
2. осигурени лица с право на парични по-
мощи за профилактика и рехабилитация при 
условия и по ред, определени от Националния 
осигурителен институт (НОИ); 
3. задължително здравноосигурени лица 
при условия и по ред, определени от Нацио-
налната здравноосигурителна каса (НЗОК);
4. български граждани, които не работят в 
Министерството на отбраната, структурите на 
пряко подчинение на министъра на отбраната 
и Българската армия;
5. чужденци, които не ползват права на 
осигурени лица по българското законодател-
ство, включително право на парични помощи 
за профилактика и рехабилитация;
6. чужди граждани при условия и по ред, 
определени в споразумения, сключени от ми-
нистъра на отбраната или от оправомощено 
от него лице. 
Чл. 5. (1) Продължителността на лечението, 
рехабилитацията и профилактиката в БПЛР 
е от 6 до 15 дни. 
(2) Продължителността на лечението, 
рехабилитацията и профилактиката в БПЛР 
за военноинвалидите и военнопострадалите, 
и на жертвите на касетъчни боеприпаси и 
противопехотни мини по чл. 30, ал. 1 във